ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการปฏิบัติงานของผู้ประกอบกิจการกระจายเสียงและกิจการโทรทัศน์ในกรณีเกิดภัยพิบัติหรือเหตุฉุกเฉิน ด้วยพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓ กำหนดให้คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ มีอำนาจกำกับดูแลการประกอบกิจการกระจายเสียง และกิจการโทรทัศน์เพื่อให้ผู้รับบริการได้รับบริการที่มีคุณภาพประสิทธิภาพ รวดเร็วถูกต้องและเป็นธรรมประกอบกับในสถานการณ์ปัจจุบันที่ประเทศไทยประสบภัยธรรมชาติอย่างร้ายแรงและต่อเนื่องซึ่งเป็นเหตุที่ก่อให้เกิดความเสียหายต่อชีวิต ทรัพย์สิน สิทธิหรือเสรีภาพของประชาชนในวงกว้าง ด้วยเหตุนี้การปฏิบัติงานของผู้ประกอบกิจการกระจายเสียงและกิจการโทรทัศน์จึงมีความสำคัญในการเผยแพร่และนำเสนอข้อมูลข่าวสารที่จำเป็นต่อการเตรียมพร้อมเพื่อป้องกันแก้ไขและบรรเทาเหตุภัยพิบัติหรือเหตุฉุกเฉินที่เกิดขึ้นหรือคาดหมายได้ว่าจะเกิดขึ้นในอนาคตอาศัยอำนาจตามความในมาตรา ๒๗ (๖) (๒๔) และมาตรา ๓๗ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ มาตรา๔๗ มาตรา ๖๑ และมาตรา ๖๔ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๒๙ มาตรา ๓๐ มาตรา ๓๔ วรรคท้าย มาตรา ๓๕ มาตรา ๓๖ มาตรา ๕๗และมาตรา ๕๙ แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ.๒๕๕๑อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงออกประกาศไว้ ดังต่อไปนี้ข้อ ๑ ในประกาศนี้ภัยพิบัติหรือเหตุฉุกเฉิน หมายความว่าเหตุใด ๆ อันอาจเกิดขึ้นหรือเกิดขึ้น และคาดหมายได้ว่าเหตุดังกล่าวอาจจะก่อให้เกิดความเสียหายในชีวิตทรัพย์สิน สิทธิ หรือเสรีภาพของประชาชนในวงกว้างและให้หมายถึงสาธารณภัยต่าง ๆตามกฎหมายว่าด้วยป้องกันและบรรเทาสาธารณภัยด้วยแหล่งข้อมูลที่เชื่อถือได้ หมายความว่าแหล่งที่มาของข้อมูลหรือข้อเท็จจริงที่มีความน่าเชื่อถือและสามารถใช้สาระสำคัญของข้อมูลหรือข้อเท็จจริงเพื่อแจ้งข่าวหรือเตือนภัยเกี่ยวกับภัยพิบัติหรือเหตุฉุกเฉินให้ประชาชนทราบได้แก่ สำนักนายกรัฐมนตรี ศูนย์เตือนภัยพิบัติแห่งชาติ กรมทรัพยากรธรณี กรมอุตุนิยมวิทยากรมป้องกันและบรรเทาสาธารณภัย สำนักงานสภาความมั่นคงแห่งชาติคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติกรุงเทพมหานคร จังหวัดโดยผู้ว่าราชการจังหวัด กองบัญชาการกองทัพไทย กองทัพบกกองทัพเรือ กองทัพอากาศสำนักงานตำรวจแห่งชาติและหน่วยงานที่รัฐบาลจัดตั้งขึ้นโดยอาศัยอำนาจตามกฎหมายเพื่อทำหน้าที่ระงับยับยั้งภัยพิบัติหรือเหตุฉุกเฉินหรือหน่วยงานที่คณะกรรมการเห็นว่าเป็นแหล่งข้อมูลที่เชื่อถือได้ผู้ประกอบกิจการ หมายความว่าผู้รับใบอนุญาตประกอบกิจการกระจายเสียงและกิจการโทรทัศน์และให้หมายความรวมถึงผู้รับอนุญาตสัมปทาน หรือสัญญาจากส่วนราชการ รัฐวิสาหกิจหรือหน่วยงานอื่นของรัฐเพื่อประกอบกิจการกระจายเสียงหรือกิจการโทรทัศน์อยู่ในวันที่พระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ มีผลบังคับใช้เลขาธิการ หมายความว่าเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติคณะกรรมการ หมายความว่าคณะกรรมการกิจการกระจายเสียงและกิจการโทรทัศน์ข้อ ๒ ผู้ประกอบกิจการทุกรายมีหน้าที่ต้องดำเนินการให้เป็นไปตามแนวทางและขั้นตอนที่กำหนดในประกาศฉบับนี้โดยเมื่อมีภัยพิบัติหรือเหตุฉุกเฉินเกิดขึ้น ให้ดำเนินการตามแผนขั้นตอนการปฏิบัติหน้าที่ของผู้ประกอบกิจการที่ได้จัดส่งต่อคณะกรรมการตามข้อ๘ อย่างเคร่งครัดในระหว่างที่ผู้ประกอบกิจการยังไม่มีหรือยังไม่ได้จัดส่งแผนขั้นตอนการปฏิบัติหน้าที่ของผู้ประกอบกิจการในกรณีเกิดภัยพิบัติหรือเหตุฉุกเฉินให้คณะกรรมการตามข้อ๘ ในกรณีที่จำเป็นคณะกรรมการอาจมีคำสั่งอย่างใดอย่างหนึ่งให้ผู้ประกอบกิจการถือปฏิบัติเพื่อเตรียมพร้อมในการป้องกันแก้ไขหรือบรรเทาเหตุภัยพิบัติหรือเหตุฉุกเฉินที่อาจเกิดขึ้นหรือคาดหมายได้ว่าจะเกิดขึ้นในอนาคตก็ได้ข้อ ๓ ให้ผู้ประกอบกิจการทุกรายประสานความร่วมมือกับรัฐบาลหน่วยงานภาครัฐหรือหน่วยงานภาคเอกชนและออกอากาศแจ้งข่าวหรือเตือนภัยให้ประชาชนทราบเมื่อรัฐบาลหรือหน่วยงานของรัฐที่เกี่ยวข้องร้องขอการดำเนินการของผู้ประกอบกิจการทุกรายในกรณีที่มีภัยพิบัติหรือเหตุฉุกเฉินให้เป็นไปตามประกาศฉบับนี้อย่างเคร่งครัด เว้นแต่มีเหตุจำเป็น คณะกรรมการอาจมีคำสั่งยกเว้นให้ไม่ต้องปฏิบัติตามประกาศฉบับนี้ในบางข้อข้อ ๔[๑] ประกาศนี้ให้มีผลใช้บังคับนับถัดจากวันที่ประกาศในราชกิจจานุเบกษาเป็นต้นไปส่วนที่ ๑การเตรียมพร้อมของผู้ประกอบกิจการ ข้อ ๕ ให้ผู้ประกอบกิจการทุกรายแจ้งรายชื่อผู้ประสานงานพร้อมข้อมูลที่มีประโยชน์เพื่อการติดต่อประสานงานในกรณีที่มีภัยพิบัติหรือเหตุฉุกเฉินต่อเลขาธิการภายในเวลาสามสิบวันนับแต่วันที่ประกาศฉบับนี้มีผลใช้บังคับในกรณีที่ผู้ประกอบกิจการมีความประสงค์จะเปลี่ยนแปลงผู้ประสานงานให้แจ้งต่อเลขาธิการเป็นการล่วงหน้าไม่น้อยกว่าเจ็ดวันข้อ ๖ ให้ผู้ประกอบกิจการทุกรายจัดเตรียมความพร้อมในการรับหรือแสวงหาข้อมูลหรือข้อเท็จจริงเกี่ยวกับภัยพิบัติหรือเหตุฉุกเฉินจากแหล่งข้อมูลที่เชื่อถือได้เพื่อประโยชน์ในการออกอากาศแจ้งข่าวหรือเตือนภัยให้ประชาชนทราบ ซึ่งผู้ประกอบกิจการจะต้องจำแนกข้อมูลสำหรับแจ้งข่าวหรือเตือนภัยให้ประชาชนทราบดังต่อไปนี้(๑) ข้อมูลหรือข้อเท็จจริงข่าวสารเพื่อทราบ ซึ่งได้แก่ข้อมูลหรือข้อเท็จจริงทั่วไปที่อาจมีผลสืบเนื่องหรือนำไปสู่ภัยพิบัติหรือเหตุฉุกเฉินเป็นต้น(๒) ข้อมูลหรือข้อเท็จจริงเพื่อการเฝ้าระวัง ซึ่งได้แก่ ประกาศหรือข้อมูลที่มุ่งหมายให้หน่วยงานองค์กร หรือประชาชนเตรียมพร้อมและเฝ้าระวังภัยพิบัติหรือเหตุฉุกเฉิน(๓) ข้อมูลหรือข้อเท็จจริงเพื่อการแจ้งเตือน ซึ่งได้แก่ ประกาศคำสั่ง หรือหลักเกณฑ์ใด ๆ ของหน่วยงานภาครัฐ ที่เป็นการกำหนดให้หน่วยงาน องค์กรหรือประชาชนจะต้องปฏิบัติตามเพื่อการป้องกันหรือระงับยับยั้งความเสียหายอันอาจเกิดขึ้นจากภัยพิบัติหรือเหตุฉุกเฉินข้อ ๗ ให้ผู้ประกอบกิจการทุกรายจัดเตรียมความพร้อมสำหรับการออกอากาศแจ้งข่าวหรือเตือนภัยให้ประชาชนทราบโดยการออกอากาศแจ้งข่าวหรือเตือนภัยให้ประชาชนทราบ ให้กระทำด้วยวิธีการ ดังต่อไปนี้(๑) การออกอากาศแจ้งข่าวหรือเตือนภัยทางเสียง ซึ่งได้แก่การอ่านคำแถลงการณ์ การบรรยายลักษณะเหตุการณ์หรือวิธีการปฏิบัติตนของประชาชนในกรณีเกิดภัยพิบัติหรือเหตุฉุกเฉิน เป็นต้น(๒) การออกอากาศแจ้งข่าวหรือเตือนภัยทางภาพ ซึ่งได้แก่ การออกอากาศภาพหนังสือแถลงการณ์ที่แสดงให้ประชาชนเห็นและสามารถอ่านได้อย่างสะดวกการออกอากาศภาพล่ามภาษามือ เป็นต้น(๓) การออกอากาศแจ้งข่าวหรือเตือนภัยทางตัวอักษร ซึ่งได้แก่การออกอากาศคำบรรยายเป็นอักษรวิ่ง เป็นต้น(๔) การออกอากาศแจ้งข่าวหรือเตือนภัยด้วยวิธีอื่น ๆ เช่น สัญลักษณ์หรือสีตามมาตรฐานที่หน่วยงานของรัฐที่รับผิดชอบเป็นผู้กำหนดที่สามารถทำให้คนพิการหรือคนด้อยโอกาสสามารถเข้าใจความหมายนั้นได้ เป็นต้นข้อ ๘ ให้ผู้ประกอบกิจการทุกรายจัดทำแผนขั้นตอนการปฏิบัติหน้าที่ของผู้ประกอบกิจการในกรณีเกิดภัยพิบัติหรือเหตุฉุกเฉินและส่งให้คณะกรรมการเพื่อทราบภายในสามสิบวันนับแต่วันที่ประกาศฉบับนี้มีผลใช้บังคับแผนขั้นตอนการปฏิบัติหน้าที่ตามวรรคหนึ่งจะต้องเป็นแผนปฏิบัติหน้าที่ที่ไม่เป็นการฝ่าฝืนกฎหมายเงื่อนไขใบอนุญาตคำสั่งของเจ้าหน้าที่รัฐที่มีหน้าที่ในการป้องกันและบรรเทาเหตุ ตามกรอบจรรยาบรรณของสื่อสารมวลชนผู้ประกอบกิจการทุกรายจะต้องทบทวนแผนขั้นตอนการปฏิบัติหน้าที่ตามวรรคหนึ่งและจัดส่งให้คณะกรรมการทราบเป็นประจำทุกปีเพื่อให้การปฏิบัติงานเกี่ยวกับการป้องกันแก้ไขหรือบรรเทาเหตุภัยพิบัติหรือเหตุฉุกเฉินเป็นไปอย่างมีประสิทธิภาพส่วนที่ ๒การปฏิบัติตนของผู้ประกอบกิจการในกรณีเกิดภัยพิบัติหรือเหตุฉุกเฉิน ข้อ ๙ ในกรณีที่เกิดภัยพิบัติหรือเหตุฉุกเฉินให้ผู้ประกอบกิจการดำเนินการตามที่รัฐบาลหรือหน่วยงานของรัฐที่เกี่ยวข้องร้องขอโดยเคร่งครัดข้อ ๑๐ หากรัฐบาลหรือหน่วยงานของรัฐที่เกี่ยวข้องมิได้ร้องขอตามข้อ๙ ให้ผู้อำนวยการสถานีหรือประธานโทรทัศน์รวมการเฉพาะกิจแห่งประเทศไทยแล้วแต่กรณีใช้ดุลยพินิจในการตัดสัญญาณจากผังรายการที่ออกอากาศอยู่เพื่อเข้าสู่การออกอากาศแจ้งข่าวหรือเตือนภัยให้ประชาชนทราบการใช้อำนาจดุลยพินิจตามวรรคแรก จะต้องคำนึงถึงประโยชน์สาธารณะหรือคาดหมายได้ว่าเหตุดังกล่าวอาจจะก่อให้เกิดความเสียหายในชีวิตทรัพย์สิน สิทธิ หรือเสรีภาพของประชาชนในวงกว้างและอยู่ภายใต้กรอบจรรยาบรรณของสื่อสารมวลชนข้อ ๑๑ การออกอากาศแจ้งข่าวหรือเตือนภัยให้ประชาชนทราบจะต้องเป็นการรายงานข้อมูลที่จำเป็นจากแหล่งข้อมูลที่เชื่อถือได้ด้วยความรอบคอบ และระมัดระวังไม่ก่อให้เกิดความตระหนกตกใจแก่ประชาชน ทั้งนี้สำหรับการออกอากาศแจ้งข่าวหรือเตือนภัยในกิจการโทรทัศน์จะต้องออกอากาศคำบรรยายเป็นอักษรวิ่งเพื่อแจ้งข้อมูลให้ประชาชนทราบเป็นอย่างน้อยการรายงานข้อมูลในลักษณะการเตือนภัยห้ามนำเสนอข้อมูลในลักษณะเป็นการแสดงความคิดเห็น เว้นแต่จะเป็นความคิดเห็นจากเจ้าหน้าที่รัฐหรือนักวิชาการที่มีความรู้และความเชี่ยวชาญในเหตุดังกล่าวการรายงานข้อมูลในลักษณะเป็นการถ่ายทอดเสียงจากผู้สื่อข่าวในท้องที่หรือเจ้าหน้าที่ หรือผู้ประสบภัยพิบัติหรือเหตุฉุกเฉินโดยตรงในสถานที่เกิดเหตุไม่ว่าจะทางโทรศัพท์หรือการถ่ายทอดสดจะต้องมีการบันทึกชื่อของผู้ให้ข้อมูลและจะต้องไม่เป็นการรบกวนการปฏิบัติหน้าที่ของเจ้าหน้าที่นั้นๆการออกอากาศแจ้งข่าวหรือเตือนภัยไม่ว่าจะเป็นการรายงานสดหรือไม่ก็ตามให้ผู้อำนวยการสถานีหรือผู้มีหน้าที่ควบคุมรายการของแต่ละช่องตัดการออกอากาศการสัมภาษณ์ หรือการกระทำการใด ๆ หากเห็นว่าการออกอากาศนั้น ๆจะเป็นการสร้างความตระหนกตกใจแก่ประชาชนข้อ ๑๒ ผู้ประกอบกิจการและผู้อำนวยการสถานีจะต้องรับผิดชอบในกรณีการออกอากาศแจ้งข่าวหรือเตือนภัยให้ประชาชนที่ก่อให้เกิดความเสียหายของประชาชนเว้นแต่จะพิสูจน์ได้ว่าการกระทำดังกล่าวตนมิได้รู้เห็นหรือยินยอมด้วยและได้ใช้ความระมัดระวังในการป้องกันตามหลักแห่งจรรยาบรรณวิชาชีพแล้วส่วนที่ ๓การดำเนินการภายหลังภัยพิบัติหรือเหตุฉุกเฉินสิ้นสุด ข้อ ๑๓ ให้ผู้อำนวยการสถานีแจ้งข่าวการประกาศยกเลิกสถานการณ์ตามข้อมูลหรือคำสั่งจากหน่วยงานที่มีหน้าที่รับผิดชอบเกี่ยวกับสถานการณ์ดังกล่าวข้อ ๑๔ ให้ผู้อำนวยการสถานีแจ้งข้อมูลการดำเนินการเกี่ยวกับการปฏิบัติหน้าที่ในกรณีเกิดภัยพิบัติหรือเหตุฉุกเฉินให้คณะกรรมการทราบภายในสามสิบวันหลังจากได้รับประกาศยกเลิกสถานการณ์ตามข้อมูลหรือคำสั่งจากหน่วยงานที่มีหน้าที่รับผิดชอบโดยมีรายละเอียด ดังต่อไปนี้(๑)รายชื่อผู้รับผิดชอบของรัฐบาลหรือหน่วยงานของรัฐในกรณีที่มีการร้องขอให้ออกอากาศแจ้งข่าวหรือเตือนภัยให้ประชาชนพร้อมด้วยวิธีการร้องขอโดยสังเขป(๒) ผังรายการในการออกอากาศแจ้งข่าวหรือเตือนภัยให้ประชาชนทราบ(๓)เอกสารหรือหลักฐานที่เกี่ยวข้องเกี่ยวกับการดำเนินการออกอากาศแจ้งข่าวหรือเตือนภัยให้ประชาชนเช่น หนังสือขอความร่วมมือประกาศข้อมูลข่าวสารจากภาครัฐ เอกชน หรือประชาชน เป็นต้น(๔) เอกสารอื่นใดตามที่คณะกรรมการร้องขอประกาศณ วันที่ ๑๒ กันยายน พ.ศ. ๒๕๕๕พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๓ ตุลาคม ๒๕๕๕ชาญ/ผู้ตรวจ๑๕ ตุลาคม ๒๕๕๕ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๒๙/ตอนพิเศษ ๑๔๙ ง/หน้า ๔๘/๑ ตุลาคม ๒๕๕๕